PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo:	2013/FH/3/1/009	Bratislava 26. apríla 2013	

Protimonopolný úrad Slovenskej republiky, odbor koncentrácií, v správnom konaní 
č. 0003/OK/2013 začatom dňa 25.01.2013 na základe oznámenia koncentrácie podľa § 10 ods. 9 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov podnikateľmi Envien International Limited, so sídlom Office 2, Suite 2 The Penthouse, Capital Business Centre Entrance C, Triq taz-Zwejt, San Gwann SGN 3000, Malta, registr. číslo: C 58766 prostredníctvom splnomocneného právneho zástupcu advokátskej kancelárie SOUKENÍK – ŠTRPKA, s.r.o., so sídlom Šoltésovej 14, 811 08 Bratislava, IČO: 36 862 71 a AGROFERT HOLDING, a.s. so sídlom Pyšelská 2327/2, 149 00 Praha, IČO: 261 85 610 prostredníctvom splnomocneného právneho zástupcu, advokátskej kancelárie agner & partners, s.r.o., so sídlom Špitálska 10, 811 09, Bratislava, IČO: 36 722 758 

r o z h o d o l

na základe § 12 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov tak, že s ú h l a s í s koncentráciou podľa § 9 ods. 1 písm. b) zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov spočívajúcou v nadobudnutí priamej výlučnej kontroly podnikateľa Envien International Limited, so sídlom Office 2, Suite 2 The Penthouse, Capital Business Centre Entrance C, Triq taz-Zwejt, San Gwann SGN 3000, Malta, registr. číslo: C 58766 
-	nad podnikom podnikateľa ENVIRAL, a.s., so sídlom Trnavská cesta, 920 41 Leopoldov, IČO: 36 259 233, a to na základe Zmluvy o prevode akcií uzatvorenej dňa 28.12.2012 so spoločnosťou [...............................................................................................................................], 
-	nad podnikom podnikateľa ENAGRO, a.s., so sídlom Trnavská cesta, 920 41 Leopoldov, IČO: 43 814 808, a to na základe Zmluvy o prevode akcií uzatvorenej dňa 28.12.2012 so spoločnosťou [..........................................................................],
-	nad podnikom podnikateľa Poľnoservis, a.s., so sídlom Trnavská cesta, 920 41 Leopoldov, IČO: 35 703 156, a to na základe Zmluvy o prevode akcií uzatvorenej dňa 28.12.2012 so spoločnosťou [..........................................................................],
-	a nad podnikmi podnikateľov ENVI Goriva d.d., so sídlom Vukovar, Grad Vukovar, Težačka Meda, Chorvátsko, identifikačné číslo: 30794035737, MEROCO, a.s., so sídlom Trnavská cesta, 920 41 Leopoldov, IČO: 35 775 203 a ROSSI BIOFUEL Zrt., so sídlom Kőolaj utca 2, 2922 Komárom, Maďarsko, identifikačné číslo 11-10-001628, a to na základe Zmluvy o prevode akcií uzatvorenej dňa 28.12.2012 so spoločnosťou [......................................................],
a v nadobudnutí spoločnej kontroly podnikateľmi Envien International Limited, so sídlom Office 2, Suite 2 The Penthouse, Capital Business Centre Entrance C, Triq taz-Zwejt, San Gwann SGN 3000, Malta, registr. číslo: C 58766 a AGROFERT HOLDING, a.s. so sídlom Pyšelská 2327/2, 149 00 Praha, IČO: 261 85 610 nad podnikom podnikateľa Ethanol Energy, a.s., so sídlom Školská 118, 285 71 Vrdy, Česká republika, IČO: 255 02 492, a to na základe Zmluvy o prevode akcií uzatvorenej dňa 28.12.2012 medzi spoločnosťou [.................................................................................] a Envien International Limited, so sídlom Office 2, Suite 2 The Penthouse, Capital Business Centre Entrance C, Triq taz-Zwejt, San Gwann SGN 3000, Malta, registr. číslo: C 58766. - [...] – Obchodné tajomstvo účastníkov konania – identita predávajúcich

O d ô v o d n e n i e :

1.	Protimonopolnému úradu Slovenskej republiky, odboru koncentrácií (ďalej len „úrad“) bolo dňa 25.01.2013 podaním zaevidovaným pod č. 208/2013 prostredníctvom spoločného splnomocnenca pre doručovanie, advokátskej kancelárie SOUKENÍK – ŠTRPKA, s.r.o., so sídlom Šoltésovej 14, 811 08 Bratislava, IČO: 36 862 71 doručené oznámenie koncentrácie (ďalej ako „Oznámenie koncentrácie“) podľa § 10 ods. 9 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov (ďalej len „zákon“) oznamovateľom Envien International Limited, so sídlom Office 2, Suite 2 The Penthouse, Capital Business Centre Entrance C, Triq taz-Zwejt, San Gwann SGN 3000, Malta, registr. číslo: C 58766 (ďalej ako „EIL“), zastúpeným advokátskou kanceláriou SOUKENÍK – ŠTRPKA, s.r.o., so sídlom Šoltésovej 14, 811 08 Bratislava, IČO: 36 862 71 a oznamovateľom AGROFERT HOLDING, a.s. so sídlom Pyšelská 2327/2, 149 00 Praha, IČO: 261 85 610 (ďalej ako „AGROFERT“), ktorý je zastúpený advokátskou kanceláriou agner & partners, s.r.o., so sídlom Špitálska 10, 811 09 Bratislava, IČO: 36 722  758.
 
2.	Týmto sa dňa 25.01.2013 podľa § 25 ods. 1 zákona v spojení s § 18 ods. 2 zákona č. 71/1967 Zb. o správnom konaní (správny poriadok) v znení neskorších predpisov začalo správne konanie č. 0003/OK/2013.

3.	Na základe žiadostí úradu o  doplnenie oznámenia koncentrácie bolo úradu predložené doplnenie Oznámenia koncentrácie a súvisiace vyžiadané informácie, a to podaniami č. 299/2013 zo dňa 06.02.2013 a č. 701/2013 zo dňa 26.03.2013. Po doplnení predmetného oznámenia koncentrácie podľa § 10 ods. 12 zákona a Vyhlášky Protimonopolného úradu Slovenskej republiky č. 204/2009 Z. z., ktorou sa ustanovujú podrobnosti o náležitostiach oznámenia koncentrácie v znení neskorších predpisov začala plynúť v súlade so znením § 11 ods. 1 zákona dňa 27.03.2013  lehota  25 pracovných dní na vydanie rozhodnutia vo veci predmetnej koncentrácie.

4.	Podľa Oznámenia koncentrácie predmetná koncentrácia spočíva v nadobudnutí priamej výlučnej kontroly spoločnosti EIL nad spoločnosťami 
-	Poľnoservis, a.s., so sídlom Trnavská cesta, 920 41 Leopoldov, IČO: 35 703 156 (ďalej len „POĽNOSERVIS“), 
-	ENAGRO, a.s., so sídlom Trnavská cesta, 920 41 Leopoldov, IČO: 43 814 808 (ďalej len „ENAGRO“), 
-	ROSSI BIOFUEL Zrt., so sídlom Kőolaj utca 2, 2922 Komárom, Maďarsko, identifikačné číslo 11-10-001628 (ďalej len „ROSSI“), 
-	MEROCO, a.s., so sídlom Trnavská cesta, 920 41 Leopoldov, IČO: 35 775 203, (ďalej len „MEROCO“), 
-	ENVIRAL, a.s., so sídlom Trnavská cesta, 920 41 Leopoldov, IČO: 36 259 233 (ďalej len „ENVIRAL“) a týmto zároveň nepriamej výlučnej kontroly nad spoločnosťou ENVIRAL Overseas Investment B.V., so sídlom Schiphol Boulevard 231, 1118 BH Schiphol, Holandsko, číslo RSIN: 852226305 (ďalej len „EOI“), 
-	ENVI Goriva d.d., so sídlom Vukovar, Grad Vukovar, Težačka Meda, Chorvátsko, identifikačné číslo: 30794035737 (ďalej len „ENVI GORIVA“) a týmto zároveň nad spoločnosťou BIODIZEL VUKOVAR d.o.o., so sídlom Vukovar, Grad Vukovar, Težačka Meda 2, Chorvátsko, identifikačné číslo 25923991936 (ďalej len „BIODIZEL VUKOVAR“),
-	ako aj a v nadobudnutí spoločnej kontroly spoločnosťami EIL a AGROFERT v spoločnosti Ethanol Energy, a.s., so sídlom Školská 118, 285 71 Vrdy, Česká republika, IČO: 255 02 492 (ďalej len „EE“), 
a to tak ako je uvedené vo výroku tohto rozhodnutia. 

5.	Vzhľadom na previazanosť transakcií, ktorá sa prejavila i v súbežnom uzatvorení kúpnopredajných zmlúv, ako aj vzhľadom na vyjadrenie samotného oznamovateľa koncentrácie ohľadne ekonomického cieľa, ktorý je predmetnými transakciami sledovaný, úrad dospel k záveru, že uzatvorením vyššie uvedených zmlúv došlo k takým transakciám, ktoré predstavujú jednu koncentráciu. V prípade predmetnej transakcie ide o koncentráciu podľa § 9 ods. 1 písm. b) zákona, ktorá podlieha kontrole úradu podľa § 10 ods. 1 písm. a) zákona.

6.	Ako vyplýva z Oznámenia koncentrácie a jeho doplnení EIL je akciová spoločnosť založená dňa 21.12.2012 [..............................................................................................................................................................................................................................................................................]. Podľa vyjadrenia oznamovateľa predmetnej koncentrácie (v Oznámení koncentrácie – list č. 208/2013 zo dňa 25.01.2013 a v doplnení Oznámenia koncentrácie listom č. 701/2013 zo dňa 26.03.2013) nad spoločnosťou EIL nevykonáva kontrolu žiaden subjekt. - [...] – Obchodné tajomstvo účastníka konania EIL – akcionárska štruktúra 

7.	Účastníkmi konania sú podnikatelia  EIL a AGROFERT, ktorí budú nad podnikom podnikateľa EE vykonávať spoločnú kontrolu. Podnikateľ EIL bude nad podnikmi podnikateľov ENVIRAL, ENAGRO, ENVI GORIVA, ROSSI, MEROCO a POĽNOSERVIS vykonávať priamu výlučnú kontrolu.

8.	Účastníkmi koncentrácie sú podnikatelia EIL a AGROFERT na strane nadobúdateľov kontroly a podnikatelia ENVIRAL, ENAGRO, ENVI GORIVA, ROSSI, MEROCO, POĽNOSERVIS a EE na strane nadobúdaných subjektov.

9.	Podľa Oznámenia koncentrácie a jeho doplnení predmetom činnosti resp. cieľom spoločnosti EIL je hlavne nakupovať, získavať, vlastniť, mať v držbe, viesť, prenajímať, spravovať, predávať alebo inak nakladať s majetkom akéhokoľvek druhu, či už nehnuteľným alebo hnuteľným,  osobným majetkom alebo nehnuteľnosťami, ktoré patria alebo aj nepatria spoločnosti a upisovať, prevziať, nakupovať alebo inak získavať, mať v držbe, predávať alebo inak nakladať s akciami alebo inými podielmi alebo cennými papiermi akejkoľvek inej spoločnosti. 

10.	Podnikateľ  AGROFERT  má majetkovú účasť vo viac ako 200 obchodných spoločnostiach, zaoberá sa výrobou, spracovaním a predajom v rozličných odvetviach hospodárstva; ide najmä o nasledovné oblasti pôsobenia: 
a) oblasť chémie (výroba a veľkoobchodný predaj viacerých chemických produktov), b) oblasť potravinárstva (najmä výroba a veľkoobchodný predaj pekárenských, cukrárenských výrobkov, mlieka a mliečnych výrobkov, spracovanie a predaj mäsa a mäsových výrobkov), c) oblasť poľnohospodárstva (najmä výkup a spracovanie olejnín, obilnín, výroba a predaj kŕmnych zmesí, maloobchodný predaj hnojív, chov a veľkoobchodný predaj jatočných zvierat atď.). Pôsobí na území Českej republiky, Slovenskej republiky, Nemecka, Talianska, Poľska, Maďarska, Chorvátska a USA.

11.	Spoločnosť ENVIRAL sa o. i. zaoberá výrobou a predajom bioetanolu. ENVIRAL je slovenská spoločnosť, ktorá dodáva bioetanol v Slovenskej republike a do viacerých štátov Európskej únie. Spoločnosť ENAGRO sa zaoberá hlavne nákupom a predajom, teda obchodovaním s poľnohospodárskymi komoditami (napr. repky olejnej, kukurice, atď.). ENAGRO je slovenská spoločnosť, ktorá svoju obchodnú činnosť realizuje primárne na území Európskej únie vrátane Slovenskej republiky. Chorvátska spoločnosť ENVI GORIVA nemá vlastný výrobný program, momentálne je držiteľom majetkových účastí. Jej dcérska spoločnosť BIODIZEL VUKOVAR, tiež so sídlom v Chorvátsku sa zaoberá výrobou a predajom FAME. Táto spoločnosť dodáva FAME hlavne do Maďarska, ale aj na chorvátsky trh. Spoločnosť ROSSI, ako aj spoločnosť MEROCO sa takisto zaoberajú výrobou a predajom FAME. Spoločnosť ROSSI je maďarská spoločnosť a predáva FAME hlavne v Maďarsku. Slovenská spoločnosť MEROCO dodáva FAME na území Slovenskej republiky. Spoločnosť POĽNOSERVIS vyrába a predáva surový repkový olej. POĽNOSERVIS je slovenskou spoločnosťou a dodáva surový repkový olej hlavne na území Slovenskej republiky. Česká spoločnosť EE sa zaoberá výrobou a predajom bioetanolu, ktorý v súčasnosti dodáva odberateľom hlavne na území Českej republiky.

12.	V Oznámení koncentrácie sa uvádza, že vyššie uvedené činnosti je možné považovať za hlavné činnosti účastníkov koncentrácie. V niektorých prípadoch vznikajú pri týchto činnostiach aj vedľajšie produkty (napr. repkový šrot pri výrobe surového repkového oleja). Avšak vyrobené množstvá a cena vedľajších produktov sú v porovnaní s výrobou a cenou hlavného produktu zanedbateľné. Preto sa úrad vychádzajúc zo svojej rozhodovacej praxe vedľajšími produktmi ďalej nezaoberá.

13.	Z vyššie uvedeného vyplýva, že aktivity účastníkov koncentrácie sa horizontálne prekrývajú v oblasti výroby a predaja bioetanolu resp. FAME. Úrad zistil, že v predmetnom prípade sa jedná aj o vertikálnu integráciu. Trh obchodovania s poľnohospodárskymi komoditami je dodávateľským trhom pre trh výroby bioetanolu ako aj pre trh výroby surového repkového oleja. Trh predaja surového repkového oleja je dodávateľským trhom pre trh výroby FAME.

Bioetanol

14.	Ako je vyššie uvedené, výroba a predaj bioetanolu je predmetom činnosti účastníkov koncentrácie ENVIRAL a EE.

15.	Bioetanol je vysoko oktánové palivo vyrobené z obnoviteľných surovín. Jedná sa o etanol vyrobený technológiou alkoholového kvasenia z biomasy, obvykle z rastlín obsahujúcich väčšie množstvo škrobu (kukurica, obilie, zemiaky) alebo sacharidov (cukrová repa, cukrová trstina). Patrí medzi alternatívne pohonné palivá. Podľa Oznámenia koncentrácie bioetanol sa v praxi využíva ako prímes do automobilových benzínov (E5, E10), v čistej forme (E85) alebo ako aditívum do benzínov ETBE.  Podľa účastníkov konania z hľadiska použitia bioetanolu sa jedná o tovar, ktorý nie je zastupiteľný, nakoľko nie je možné nahradiť ho iným tovarom, ktorý by bolo možné primiešať do benzínu, namiesto bioetanolu, za zachovania aspoň obdobných vlastností týchto palív ako v prípade použitia bioetanolu. Účastníci konania ďalej uviedli, že na tento účel sa nepoužíva žiadny iný tovar ako bioetanol. 

16.	Vymedzenie relevantného trhu z hľadiska tovarového bolo možné ponechať v tomto prípade otvorené.

17.	Účastníci správneho konania v Oznámení koncentrácie vymedzili priestorový relevantný trh výroby a predaja bioetanolu územím členských štátov Európskej únie, pričom pripustili aj možnosť užšieho vymedzenia priestorového relevantného trhu.

18.	Úrad v súlade so svojou  predchádzajúcou praxou, vychádzajúc z vykonaného prieskumu, ako aj s prihliadnutím na prax Európskej Komisie (ďalej len „EK“) konštatuje, že priestorovo možno trh bioetanolu vymedziť nepochybne širšie ako územie SR, pričom presnú identifikáciu priestorového relevantného trhu možno ponechať otvorenú, keďže predmetná koncentrácia nevyvoláva súťažné obavy.

FAME

19.	Ako je vyššie uvedené, výroba a predaj FAME je predmetom činnosti účastníkov koncentrácie MEROCO, ROSSI a podnikateľa BIODIZEL VUKOVAR. V rámci skupiny spoločnosti AGROFERT pôsobia v oblasti výroby a predaja FAME spoločnosti PREOL, a.s., so sídlom Terezínska 1214, Lovisovice, PSČ: 410 17, Česká republika, IČO: 263 11 208 (ďalej len „PREOL“), ktorej jediným akcionárom je AGROFERT a spoločnosť Primagra, a.s., so sídlom Nádražní 310, Milín, PSČ: 262 31, Česká republika (ďalej len „Primagra“), ktorej jediným akcionárom je taktiež spoločnosť AGROFERT.

20.	FAME, taktiež nazývané ako biodiesel alebo bionafta označuje zmes metylesterov mastných kyselín. FAME patrí tiež medzi alternatívne pohonné hmoty. Je to palivo pre dieselové motory z obnoviteľných zdrojov energie. FAME sa môže používať ako prímes do motorovej nafty alebo ako motorové palivo do naftových motorov.

21.	Účastníci konania zadefinovali tovarový relevantný trh ako trh výroby a predaja FAME, a to predovšetkým z dôvodu, že FAME nie je zastupiteľné s iným tovarom. Aj na základe predchádzajúcej rozhodovacej praxe úradu bolo možné stotožniť sa s týmto vymedzením tovarového relevantného trhu, pričom nebolo potrebné ďalej sa touto otázkou zaoberať, nakoľko v predmetnom prípade neboli identifikované súťažné obavy. 

22.	Účastníci konania vymedzili priestorový relevantný  trh ako výroba a predaj FAME na celom území Európskej únie, pričom poukázali aj na rozhodnutie úradu číslo 2011/FH/3/1/041 zo dňa 10.10.2011, v ktorom úrad posudzoval koncentráciu v oblasti dodávok FAME aj v rozsahu Európskeho hospodárskeho priestoru.

23.	Úrad vychádzajúc zo svojej predchádzajúcej rozhodovacej praxe, a z vykonaného prieskumu, ako aj s prihliadnutím na prax EK konštatuje, že priestorovo ide o trh širší ako územie SR, pričom však vymedzením trhu nebolo potrebné detailne sa zaoberať, keďže predmetná koncentrácia nevyvoláva súťažné obavy.

Poľnohospodárske komodity a surový repkový olej

24.	Ako je vyššie uvedené spoločnosť ENAGRO sa zaoberá hlavne nákupom a predajom (obchodom) poľnohospodárskych komodít. Podľa Oznámenia koncentrácie spoločnosť ENAGRO dodáva spoločnosti [...............................] kukuricu a spoločnosti [..................................] repku olejnú. Kukurica je o. i. vstupnou surovinou pre výrobu bioetanolu. Z repky olejnej sa vyrába surový repkový olej, ktorý je o. i. vstupnou surovinou pre výrobu FAME. - [...] – Obchodné tajomstvo účastníkov konania – identita odberateľov 

25.	Účastníci konania zadefinovali tovarový relevantný trh ako trh obchodovania s poľnohospodárskymi komoditami.

26.	Úrad konštatuje, že z hľadiska segmentácie poľnohospodárskych komodít by bolo možné tovarový relevantný trh definovať aj užšie, ale vzhľadom na to, že predmetná koncentrácia nevyvoláva súťažné obavy z hľadiska pôsobenia účastníkov koncentrácie, necháva otázku ohľadne presnej identifikácie tovarového relevantného trhu otvorenú.

27.	Podľa Oznámenia koncentrácie spoločnosť ENAGRO nakupuje a predáva poľnohospodárske komodity z a do všetkých členských štátov Európskej únie, ako aj krajín mimo Európskej únie. Oznamovatelia koncentrácie preto považujú minimálne územie Európskej únie za geografický relevantný trh.

28.	Avšak vzhľadom na závery uvedené v tomto rozhodnutí, úrad necháva otázku ohľadne presnej identifikácie priestorového relevantného trhu otvorenú.

29.	Oznamovatelia koncentrácie uviedli, že na trhu výroby a predaja surového repkového oleja pôsobí spoločnosť POĽNOSERVIS, ktorá dodáva surový repkový olej spoločnosti [...................................]. Ako je už vyššie uvedené, surový repkový olej sa používa na výrobu FAME. 

30.	V Oznámení koncentrácie sa uvádza, že surový repkový olej sa získava lisovaním semien repky olejnej. Pri výrobe FAME je surový repkový olej zastupiteľný inými druhmi oleja, napríklad olejom slnečnicovým alebo sójovým. Vzhľadom na túto skutočnosť je nevyhnutné vziať do úvahy aj producentov olejov z iných plodín, a to najmä slnečnice, sóje, kokosu a canoly. Tieto oleje sú nahraditeľné aj použitým fritovacím olejom alebo živočíšnymi tukmi. 

31.	Úrad zistil, že v súlade s predchádzajúcimi rozhodnutiami EK surové rastlinné oleje je vhodné identifikovať ako jeden trh. Nie je potrebné rozlišovať medzi hlavnými druhmi rastlinných olejov, keďže všetky hlavné druhy surových semien sa môžu šrotovať a rafinovať na to isté následné použitie a ďalšie spracovanie. 
32.	Úrad však necháva otázku ohľadne presnej identifikácie tovarového relevantného trhu otvorenú, keďže predmetná koncentrácia nevyvoláva súťažné obavy.

33.	Podľa oznamovateľov koncentrácie z geografického hľadiska je potrebné relevantný trh vymedziť minimálne územím členských štátov Európskej únie

34.	Úrad s prihliadnutím na prax EK necháva otázku ohľadne presnej identifikácie priestorového relevantného trhu otvorenú, keďže predmetná koncentrácia nevyvoláva súťažné obavy.

Posúdenie vplyvu koncentrácie na podmienky hospodárskej súťaže

35.	Vzhľadom na to, že podnikateľ EIL nevyvíja žiadne podnikateľské aktivity v oblastiach pôsobenia podnikateľov, nad ktorými predmetnou koncentráciou získava kontrolu, a ani v súvisiacich oblastiach, úrad sa v rámci posudzovania vplyvu predmetnej koncentrácie na podmienky hospodárskej súťaže, zameral na skutočnosť, že:
1.	podnikatelia ENVIRAL a EE ako výrobcovia bioetanolu,
2.	podnikatelia MEROCO a ROSSI, ktorí patrili do ekonomickej skupiny spoločnosti [.................................................................], a podnikateľ BIODIZEL VUKOVAR ako výrobcovia FAME,
3.	podnikateľ POĽNOSERVIS ako výrobca surového repkového oleja,  
budú priamo alebo nepriamo výlučne alebo spoločne kontrolovaní podnikateľom EIL,
pričom podnikateľ AGROFERT, ktorý bude vykonávať spoločnú kontrolu s EIL nad EE, pôsobí taktiež v oblasti výroby FAME prostredníctvom podnikateľov PREOL a Primagra. - [...] – Obchodné tajomstvo účastníkov konania – identita predávajúceho

36.	V rámci posudzovania vplyvu predmetnej koncentrácie na podmienky hospodárskej súťaže z horizontálneho hľadiska, t.j. v oblasti výroby a predaja bioetanolu a v oblasti výroby a predaja FAME, úrad zobral do úvahy aj skutočnosť, že hlavnými odberateľmi predmetného tovaru sú rafinérske spoločnosti.

37.	Úrad preto zisťoval informácie týkajúce sa dodávok bioetanolu a FAME rafinérskym spoločnostiam, najmä ohľadne dodávateľov bioetanolu a FAME, najdôležitejších faktorov výberu dodávateľov, možností prepravy bioetanolu a FAME z hľadiska prepravných nákladov ako aj z hľadiska zabezpečenia kvality, pričom taktiež úrad zisťoval aké zvýšenie ceny predmetných tovarov by viedlo k hľadaniu ich alternatívnych dodávateľov a aké možnosti náhrady dodávok existujúcich dodávateľov by boli akceptovateľné.

38.	Vychádzajúc z vyjadrení listom č. 679/2013 zo dňa 22.03.2013 a berúc do úvahy informácie poskytnuté úradu v Oznámení koncentrácie ohľadne postavenia podnikateľov nadobúdaných podnikateľom EIL v oblasti výroby a predaja bioetanolu a v oblasti výroby a predaja FAME a o nevyužitých kapacitách konkurenčných výrobcov bioetanolu a FAME v jednotlivých krajinách Európy, úrad zistil, že predmetná koncentrácia nenaruší účinnú hospodársku súťaž v oblasti výroby a predaja bioetanolu a ani v oblasti výroby a predaja FAME, a to či už na širšom alebo užšom priestorovom relevantnom trhu.

39.	V rámci posudzovania vplyvu predmetnej koncentrácie na podmienky hospodárskej súťaže z hľadiska vertikálneho úrad posudzoval skutočnosť, že v prípade realizácie predmetnej koncentrácie podnikateľ EIL bude vykonávať priamu alebo nepriamu výlučnú alebo spoločnú kontrolu nad podnikateľmi pôsobiacimi na vertikálne nadväzujúcich relevantných trhoch, a to: nákup a predaj poľnohospodárskych komodít (o. i. kukurica, repka), výroba a predaj repkového oleja, výroba a predaj bioetanolu a výroba a predaj FAME.

40.	Vychádzajúc z informácií uvedených v Oznámení koncentrácie ohľadne postavenia podnikateľov, nad ktorými podnikateľ EIL predmetnou koncentráciou nadobúda priamu alebo nepriamu spoločnú alebo výlučnú kontrolu, v oblastiach: nákup a predaj poľnohospodárskych komodít (kukurica, repka), výroba a predaj repkového oleja, výroba a predaj bioetanolu a výroba a predaj FAME, úrad zistil, že predmetná koncentrácia z hľadiska vertikálneho posúdenia nenaruší účinnú hospodársku súťaž v predmetných oblastiach, a to či už na širšom alebo užšom priestorovom relevantnom trhu.

41.	V rámci posudzovania skutočnosti, že podnikateľ AGROGERT pôsobí v oblasti výroby FAME a zároveň podnikateľ EIL v prípade realizácie predmetnej koncentrácie bude pôsobiť v oblasti výroby FAME budú v dôsledku predmetnej koncentrácie spoločne kontrolovať podnikateľa EE, úrad vzhľadom na informácie ohľadne postavenia predmetných podnikateľov v oblasti výroby FAME, ktoré boli uvedené v Oznámení koncentrácie, zistil, že predmetná koncentrácia z hľadiska posúdenia jej možných koordinačných účinkov nenaruší účinnú hospodársku súťaž v predmetných oblastiach, a to či už na širšom alebo užšom priestorovom relevantnom trhu.

Záver

42.	Po vyhodnotení všetkých získaných podkladov a informácií úrad dospel k záveru, že posudzovaná koncentrácia značne nenaruší účinnú súťaž na príslušných relevantných trhoch, najmä v dôsledku vytvorenia alebo posilnenia dominantného postavenia.

43.	Z predložených informácií a podkladov v Oznámení koncentrácie a jeho doplnení úrad zistil, že nie je dôvod na vydanie rozhodnutia s odôvodnením v plnom rozsahu.

44.	Na základe vyššie uvedených skutočností úrad rozhodol tak, ako je uvedené vo výroku tohto rozhodnutia.

Poučenie:

Podľa § 34 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov proti tomuto rozhodnutiu môže byť podaný rozklad Rade Protimonopolného úradu Slovenskej republiky prostredníctvom Protimonopolného úradu, odboru koncentrácií, Drieňová 24, 826 03 Bratislava, v lehote 15 dní odo dňa jeho doručenia. Podľa § 61 ods. 1 zákona č. 71/1967 Zb. o správnom konaní (správny poriadok) v znení neskorších predpisov včas podaný rozklad má odkladný účinok. Toto rozhodnutie je preskúmateľné súdom podľa § 247 Občianskeho súdneho poriadku po vyčerpaní riadnych opravných prostriedkov.

JUDr. Erika Lovásová	  	 
     riaditeľka odboru koncentrácií		

Rozhodnutie sa doručuje:

SOUKENÍK – ŠTRPKA, s.r.o.
advokátska kancelária
Šoltésova 14
811 08 Bratislava